text: NSÍ vann ársins fyrsta dyst 1-0 á grannunum B68 við Løkin í dag. Klæmint skorðaði einsamalla málið við brotssparki miðskeiðis í fyrra hálvleiki.
text: #000001
text: Nokkso fitt av fólki hevði leita sær til dyst í dag, hóast veðrið at síggja til var vánaligt. Nógvur vindur var av vestri og darvaði hetta spælinum nakað – serliga var tað trupult at spæla bóltin í luftini. Tað var hóast alt turt allan fyrra hálvleik og meginpartin av seinna hálvleiki eisini.
text: #000002
text: Eftirsum hetta var fyrsti dysturin hetta kappingarárið og líkindini vóru so sum so, var kanska væntandi, at spælið ikki fór at hanga so væl saman.
text: #000004
text: Kortini NSÍ byrjaði dystin betur við fleiri góðum samanhangandi álopum. Longu í 4. minutti tóktist Andy at vera fríur við handaru stong eftir horna frá Árnu út høgru síðu, men høvdarin fór uppum.
text: #000005
text: NSÍ hevði yvir leysliga talt eini 15 horna í dystinum, og ber hetta boð um, at NSÍ leyp nógv á B68-málið. Man kundi kanska ynskt sær, at meiri spurdist burturúr hesum hornaspørkunum, men í dag darvaði vindurin heilt víst, tá bóltar skuldu skjótast høgt innfyri.
text: #000006
text: Jann Martin hevði ein góðan møguleika í 18. minutti, tá hann tveittir seg fram eftir einum bólti, sum Árni spældi inn fyri. Tíverri rakk hann ikki rættiliga bóltinum.
text: #000007
text: Móti endanum av hálvleikinum royndi B68 at koma longur fram, serliga við kontraálopum. Størsti kjansurin var í 41. minutti, tá Andras kom út úr málinum móti einum B68-ara. Bólturin varð prikaður framvið Andras, men Per fekk fatur á bóltinum, áðrenn hann fór í málið.
text: #000010
text: Hálvleiksstøðan var 1-0. Eftir spælinum var hon væl uppiborin, men B68 var nær við at javna móti endanum av hálvleikinum.
text: #000011
text: Magnus royndi seg við einum beinleiðis skoti, beint tá NSÍ hevði givið bóltin upp í seinna hálvleiki, men málmaðurin hjá B68 hevði stýr á støðuni.
text: #000013
text: í 49. minutti sendi Árni eftir skjótálop ein bólt innfyri til Jónhard, men høvdarin fór uppum. Í 52. minutti var Klæmint júst ov stuttur at røkka einum langum innleggi úr høgru síðu. Løtu seinni sendi Magnus eitt hart fríspark úr vinstru síðu framvi handaru stong.
text: #000014
text: B68 royndi at finna útjavningina, og fluttu teir liðið longur niðan á vøllin. Eitt boð var í 60. minutti, tá bólturin varð spældur innfyri úr teirra høgru síðu. Tíbetur fyri teir gulu var eingin reyður fótur í nánd at prika hann inn. Eina løtu tóktist B68 at hava betur tak á niðjuni á vøllinum.
text: #000015
text: Haraldur kom á vøllin fyri Andy í 68. minutti. Næstu løtuna hevði NSÍ fleiri skot, sum í flestu førum vórðu beind út til horna.
text: #000018
text: Móti endanum hevði NSÍ onkran stóran kjans afturat. Klæmint høvdaði á stongina í 89. minutti, og Meinhard, sum júst var komin inn fyri Jann Martin, bleiv púra fríur við málmanninum í yvirtíðini, men málmaðurin megnað at beina bóltin út til horna.
text: #000020
text: Sostatt endaði fyrsti dysturin í ár 1-0 til NSÍ. Tað, sum hevði størstan týdning, var, at trý stig komu til høldar. Spælið var sera gott í løtum, kanska serliga í byrjanin av dystinum. Veðrið darvaði nakað í dag, og verður hetta vónandi betur, so hvørt vit nærkast summmarinum.
text: #000022
text: Betuel: – Tit síggja meg aftur í gulum!
text: #000026
text: Fyri einum góðum ári síðani fór Betuel Hansen til Danmarkar at royna fótbóltseydnuna. Heilt tíðliga sást, at fótbóltsevnini hjá Betuel vóru framúr góð, og hann var ikki meira enn 16 ár og nakrar dagar, tá hann fyrstu ferð spældi við besta liðnum hjá NSÍ. Tá 66 min. vóru spældir í Effo-dystinum við Stórá ímóti TB 28....
text: #000027
text: Rógvi Egilstoft spælir við NSÍ
text: #000029
text: Rógvi Egilstoft Nielsen hevur skrivað undir sáttmála við NSÍ. Rógvi hevur spælt 179 dystir í Betri deildini og hevur skorað 12 mál. Rógvi hevur eisini spælt 23 dystir í steypakappingini. Hann hevur umboða 07 Vestur frá 2009-2012, og síðani Eb-Streymur frá 2013-2019 (var tó utleigaður til Skála seinnu hálvu í 2016). Nú er so greitt...
text: #000030
text: Fjepparin hesa ferð er venjarin av 1. deild hjá NSÍ, og við sínum 179 dystum í bestu deildini hevur Dánial Hansen drúgvar royndir í femstu røð. Navn og aldur? Dánial Hansen, 35 ár. Hevur tú fast pláss, tá tú ert til dyst við Løkin, og um so hvar? Standi sum oftast tætt vid gulu kioskina...
text: #000032
text: Úr skotgrøvini: Árni Vang, ÍF
text: #000034
text: Nú kappingarárið í Effo-deildini fer í gongd sunnudagin, hava vit vent okkum til ein fjeppara í útlegd hjá mótstøðuliðinum, Árna Vang, lærara í Horsens. Navn og aldur? Árni Vang, 36 ár. Hevur tú sjálvur spælt fótbólt? Ja, men tá man ikki kann brúkast sum útileikari, so blívur man málmaður, og tá tað heldur ikki fløskar...
text: #000035
text: Lutakast hevur verið í 3-2 í kvøld, og NSÍ skal møta FC Suðuroy við Løkin 6. apríl 2015 í 1. umfari. Fjórðingsfinalurnar verða spældar 22. apríl. Fyrra hálvfinalan verður spæld 21. mai og seinna 3. juni. Finalan um løgmanssteypið verður 29. august.
text: #000038
text: Síðani dystin móti B36 seinasta vikuskifti hava tit havt høvi at velja dagsins mann móti B36. Ongantíð fyrr hava so nógv greitt atkvøðu. Heili 293 hava atkvøtt hesa ferð. Gamla metið, 235 atkvøður, var frá heimadystinum móti EB/Streymi 7. mai. Flestar atkvøðurnar hesa ferð fekk Jann Ingi Petersen við 22% (64 atkv.) av atkvøðunum. Hann...
text: #000041